Kogu selle europropa tagant kumab seesama julgusetus olla ise, usu puudumine oma riigi  võimalikusesse, hakkama saamisse, alaväärsus, usu puudumine iseendasse.  Suurusest: Eesti on väike maa. Eesti rahvas on arvult väike, seda ka ajaloolistel põhjustel.  Kuid me oleme vaimult ja kultuurilt suur.  Eesti keelt räägib miljon inimest, meil on omakeelne haridus ja kõrgharidus, kirjandus, teater, film, muusika, rahvusteadused, eesti keel kannab välja teaduskeele jne..  Meie teha on see, kas oleme nõrk, abitu, röövitav ja ülesõidetav saak või ei ole me seda mitte. Kas me siis  tõesti ei jõua?  On üks ütlus, et Eesti on väike, aga meie surnuaiad on suured. Seda maad, millel eestlased surnud on, ei saa meilt ära võtta.